Nariadenie Komisie (ES) č. 1903/2000
zo 7. septembra 2000,
ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskych spoločenstiev,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením (ES) č. 1509/2000 [2], a najmä na jeho článok 6 (3) a (4,)
keďže:
(1) Podľa článku 5 nariadenia (EHS) č. 2081/92 Holandsko zaslalo Komisii prihlášku na zápis názvu ako označenia pôvodu.
(2) V súlade s článkom 6 (1) daného nariadenia sa ukázalo, že prihláška spĺňa všetky požiadavky uvedeného nariadenia a najmä, že obsahuje všetky údaje požadované v súlade s jeho článkom 4.
(3) Komisii neboli postúpené žiadne námietky podľa článku 7 daného nariadenia, pokiaľ ide o názov uvedený v prílohe k tomuto nariadeniu po jeho uverejnení v Úradnom vestníku Európskych spoločenstiev [3].
(4) Predmetný názov by sa z toho dôvodu mal zapísať do "Registra chránených označení pôvodu a chránených zemepisných označení" a mal by teda byť chránený v celom spoločenstve ako chránené označenie pôvodu.
(5) Prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [4] naposledy zmenenému a doplnenému nariadením (ES) č. 1651/2000 [5],
PRIJALA TOTO NARIADENIE:
Článok 1
Názov v prílohe k nariadeniu sa pridáva k prílohe nariadenia (ES) č. 2400/96 a zapisuje sa chránené označenie pôvodu (CHOP) do "Registra chránených označení pôvodu a chránených zemepisných označení" uvedených v článku 6 (3) nariadenia (EHS) č. 2081/92.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. septembra 2000